Diari Oficial de la Generalitat Valenciana


Sumari del DOGV 7230, del 10-03-2014 (2014/2032)

RESOLUCIÓ de 5 de març de 2014, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a projectes de creació d'empreses de base tecnològica per a l'exercici 2014.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7230

Data del DOGV
:   10-03-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/2032


Data del document
:   05-03-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de març de 2014, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a projectes de creació d'empreses de base tecnològica per a l'exercici 2014. [2014/2032]  
L'Estratègia de Política Industrial de la Comunitat Valenciana Visió 2020 definix cinc eixos principals d'actuació dins dels quals està prevista la posada en marxa d'accions la priorització de les quals obeïx fonamentalment a l'impacte econòmic previst, mesurat en termes de creació d'ocupació, retorn de la inversió i creixement empresarial i competitiu.  
  
Després d'una primera convocatòria de concessió d'instruments financers per a projectes d'innovació (Resolució de 12 de juliol de 2013, del president de l'Institut Valencià de Competitivitat Empresarial, IVACE, per la qual es convoca la concessió d'instruments financers per a projectes d'innovació per a l'exercici 2013, DOCV 7071, 19.07.2013), la present resolució desenrotlla una nova mesura dins de l'Eix 2 Innovació: l+D+i Empresarial l'objectiu del qual és potenciar el desenrotllament de projectes empresarials de base tecnològica, fomentant d'esta manera la diversificació del teixit industrial cap a sectors d'alta i mitja-alta tecnologia (intensius en I+D), la creació d'ocupació de qualitat vinculada als dits sectors i la transferència de coneixement cap a iniciatives empresarials amb capacitat de portar-ho a terme i comercialitzar-ho.  
  
La convocatòria introduïx per primera vegada a la Comunitat Valenciana una novetat en la classe de suport a esta tipologia de projectes: la concessió de préstecs bonificats que es combinaran amb una part d'ajuda a fons perdut, facilitant així finançament empresarial a projectes que, pel seu grau d'innovació i risc empresarial, troben dificultats a obtindre'l per altres vies.  
La Conselleria d'Economia, Indústria, Turisme i Ocupació, mantenint l'estratègia de complementarietat dels seus suports amb els existents a nivell nacional i europeu, posa en marxa la convocatòria desenrotllada en la present resolució considerant l'existència d'altres iniciatives de suport a la creació d'empreses noves, la finalitat i forma de suport de les quals és semblant però dirigida a projectes de major dimensió. Per a afavorir iniciatives interessants que d'una altra manera no tindrien recolzament, evitar alhora la duplicitat en els suports i facilitar que empreses jóvens accedisquen als suports públics per a este tipus de projectes, la present convocatòria es dirigix a projectes el pressupost màxim dels qual no supere 175.000 euros.  
En virtut del que antecedix, i de conformitat amb allò que disposa l'article 1.4 de l'Orde de la Conselleria d'Empresa, Universitat i Ciència de 12 de desembre de 2006, resolc:  
  
Article 1. Objecte de la resolució  
L'objecte de la present resolució és establir, juntament amb el que disposa l'Orde de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per part de l'Institut de la Xicoteta i Mitjana Indústria de la Generalitat Valenciana (IMPIVA), les bases reguladores i la convocatòria per a la concessió per part de l'Institut Valencià de Competitivitat Empresarial (IVACE) de préstecs bonificats i subvencions vinculades a la creació d'empreses de base tecnològica per a l'exercici 2014.  
Per mitjà d'esta convocatòria d'instruments financers, l'IVACE concertarà la concessió de préstecs bonificats i concedirà subvencions a fons perdut sobre el cost dels projectes de creació d'empreses de base tecnològica.  
  
Article 2. Objectiu de la convocatòria  
Constituïx el fi d'esta convocatòria fomentar l'emprenedoria innovadora de base tecnològica, la diversificació empresarial, el creixement econòmic i la creació d'ocupació de qualitat en el teixit empresarial de la Comunitat Valenciana, donant suport tant a la posada en marxa com al creixement d'empreses les activitats de les quals es basen en l'explotació del coneixement i la tecnologia.  
  
Article 3. Actuacions recolzables. Requisits generals dels projectes objecte del préstec bonificat-subvenció  
3.1. Per projecte s'entén qualsevol iniciativa de gasto o inversió, sobre una operació o actiu concret, que s'haja de realitzar en un termini determinat i que, de forma individual o combinada, tinga un sentit empresarial, sense perjuí que eixa iniciativa puga integrar-se, en el contingut o en el temps, en un pla major.  
3.2. Els projectes hauran d'iniciar-se després de la data de presentació de la sol·licitud.  
3.3. Es donarà suport a la creació i a la consolidació d'empreses de base tecnològica tenint en compte les possibles inversions, el desenrotllament de projectes i, en general, totes les actuacions encaminades a la seua consolidació i creixement; l'aportació de l'IVACE anirà dirigida a finançar les activitats de l'empresa per a aconseguir el seu objectiu empresarial, i podrà incloure també la preparació de projectes d'I+D i la contractació de personal per a activitats d'investigació.  
3.4. Els projectes hauran de ser realitzats per empreses amb seu o establiment productiu a la Comunitat Valenciana i els resultats dels treballs hauran de romandre o tindre impacte tangible a la Comunitat Valenciana.  
3.5. El projecte haurà de tindre un pressupost subvencionable inferior a 175.000 euros. Per al seu càlcul, s'ha de considerar la suma de l'import de costos susceptibles de subvenció.  
3.6. Els costos associats al projecte no podran rebre simultàniament ajudes en el marc d'esta convocatòria i d'altres procedents d'altres administracions, amb independència de si procedixen del Fons Europeu de Desenrotllament Regional (FEDER), del Fons Europeu Agrícola de Desenrotllament Rural (FEADER) i/o del Fons Social Europeu (FSE).  
3.7. L'execució dels projectes no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar ?o almenys no impedir- l'accessibilitat per a les persones discapacitades. Així mateix, s'haurà d'executar en el marc d'un desenrotllament sostenible i de foment de la protecció i la millora del medi ambient, i disposar ?en el cas que s'obtinga finançament comunitari?, d'un certificat que declare la no afecció del projecte a la denominada Xarxa Natura (espai físic d'especial protecció mediambiental configurat així per la Unió Europea), l'obtenció de la qual el gestionaria l'IVACE.  
  
3.8. El projecte subvencionat no haurà d'experimentar abans de transcorreguts cinc anys des del seu termini una modificació substancial, entenent dins d'este terme aquella en què:  
- La seua naturalesa o les seues condicions d'execució s'hagen vist afectades,  
- La concessió haja suposat l'atorgament d'avantatges indeguts a l'empresa,  
- O bé es produïsca un canvi en la naturalesa de la propietat d'una infraestructura o el cessament de l'activitat productiva.  
3.9. Només podrà presentar-se un projecte per empresa sol·licitant.  
3.10. L'estructura accionarial de l'empresa ha d'estar constituïda majoritàriament per persones físiques, i no serà l'objectiu del programa donar suport a la diversificació d'altres empreses existents amb un tronc tecnològic comú.  
3.11. Serà condició imprescindible per a percebre l'ajuda, mantindre el nivell d'ocupació en l'empresa de manera que almenys siga el mateix en el moment de presentació de la sol·licitud que en el moment de finalització del projecte.  
3.12. L'IVACE podrà sol·licitar a experts externs l'avaluació del pla d'empresa requerit en l'article 6.3.4, a fi de valorar-ne el plantejament estratègic i financer, així com la resta de criteris que establix l'apartat 7.5.  
  
Article 4. Empreses beneficiàries  
4.1. Podran ser beneficiàries xicotetes empreses amb seu social o establiment de producció a la Comunitat Valenciana que tinguen la consideració d?«empresa jove i innovadora i de base tecnològica» i que, en el moment de la sol·licitud, tinguen un o més treballadors consignats en el rebut de liquidació de cotitzacions (TC1), o document equivalent, i un mínim de 6 mesos d'existència. Queden excloses les comunitats de béns i les societats civils, així com les associacions, les fundacions, les administracions públiques, i en general, les entitats sense ànim de lucre.  
4. 2. Definicions. Als efectes de la present resolució, es considerarà «xicoteta empresa» l'entitat les característiques de la qual s'ajusten al que disposa en l'annex I del Reglament (CE) número 800/2008 de la Comissió de 6 d'agost de 2008, pel qual es declaren determinades categories d'ajuda compatibles amb el mercat comú, en aplicació dels articles 87 i 88 del Tractat (General d'Exempció per Categories) ?d'ara en avant, RGEC?, normativa disponible en l'adreça web de l'IVACE ?http://www.ivace.es?.  
Es considerarà «empresa jove i innovadora» aquella que tinga una antiguitat inferior a sis anys en el moment en què es concedisca l'ajuda i en la qual es complisca que els costos d'investigació i desenrotllament de l'empresa representen un mínim del 15 % dels seus costos de funcionament totals durant almenys un dels tres anys previs a la concessió de l'ajuda o, si es tracta d'una empresa nova sense historial financer, segons l'auditoria de l'exercici fiscal en curs, de conformitat amb la certificació d'un auditor extern. Als efectes de demostrar el compliment d'este requisit, les empreses hauran de presentar, en tots els casos i junt amb la sol·licitud d'ajuda, la corresponent certificació de l'auditor extern.  
Es considerarà «empresa de base tecnològica» (EBT) aquella que reunisca alguna de les característiques següents:  
a) La seua activitat se centra en l'explotació de productes o servicis que requerisquen l'ús de tecnologies o coneixements desenrotllats a partir de l'activitat investigadora. En concret:  
- Que l'activitat a realitzar consistisca en l'explotació econòmica de tecnologies desenrotllades per centres d'investigació i/o per empreses.  
  
- Que la base de l'activitat a realitzar siga l'aplicació de patents, llicències d'explotació o una altra forma de coneixement tecnològic, preferentment de forma exclusiva i protegida.  
b) L'estratègia de negoci o activitat es base en el domini intensiu del coneixement científic i tècnic com a factor competitiu diferenciador, en la creació de línies d'I+D pròpies i no en servicis a tercers. En concret:  
  
- Que realitze elevades inversions en I+D en relació amb la seua xifra de vendes.  
- Que convertisca el coneixement tecnològic en nous productes o processos per a la seua introducció en el mercat.  
4.3. No podran obtindre la condició de beneficiàries les xicotetes empreses:  
- Que hagen obtingut altres ajudes d'empresa jove i innovadora (tant en forma de préstec bonificat com de subvenció a fons perdut) regulades en l'article 35 del RGEC o en l'apartat 2.12 del Règim E 405/2018 T (2008) 1296), independentment de si és per als mateixos costos subvencionables que els recolzats per l'IVACE o per a altres distints, i superen els imports màxims que permet dita normativa.  
  
- L'activitat de les quals estiga relacionada amb la producció primària de productes agrícoles, en la mesura que esta activitat quede emparada pel Reglament (CE) número 1857/2006.  
- Que estiguen subjectes a una orde de recuperació pendent després d'una decisió prèvia de la comissió que haja declarat una ajuda il·legal i incompatible amb el mercat comú.  
- Que reunisquen les condicions d'empresa en crisi segons ho definix l'apartat 7 de l'article 1 del RGEC.  
4.4. Per a l'exercici de la seua activitat les empreses beneficiàries hauran de disposar de les autoritzacions administratives preceptives, trobar-se inscrites en els registres públics pertinents i complir amb qualssevol altres requisits que exigisquen les disposicions aplicables.  
4.5. En especial, les empreses beneficiàries hauran de trobar-se al corrent en el compliment de la Llei 2/2006, de 5 de maig, de Prevenció de la Contaminació i Qualitat Ambiental; de la Llei 13/1982, de 7 d'abril, d'Integració Social dels Minusvàlids; de la Llei Orgànica 3/2007, de 22 de març, per a la Igualtat Efectiva de Dones i Hòmens, i de la Llei 9/2003, de 2 d'abril, per a la Igualtat entre dones i hòmens.  
  
4.6. No podran obtindre la condició d'empreses beneficiàries les empreses sol·licitants en què concórrega alguna de les circumstàncies que preveu l'article 13 de la Llei 38/2003, de 17 de novembre, General de Subvencions.  
  
Article 5. Característiques de l'instrument financer préstec bonificat-subvenció a fons perdut. Costos incentivables  
5.1. L'instrument financer en què consistixen les ajudes tindrà per objecte la concessió d'un préstec amb bonificació del tipus d'interés i d'una subvenció a fons perdut sobre el cost del projecte.  
Les ajudes que es concedisquen en el marc del Programa de Creació d'Empreses de Base Tecnològica hauran de tindre efecte incentivador segons s'establix en el RGEC; és a dir, les empreses participants hauran d'haver presentat la sol·licitud d'ajuda amb anterioritat a l'execució del projecte. El compliment de l'efecte incentivador es comprovarà a través de la documentació justificativa que es presente per al pagament de la subvenció i en els termes que s'establixen en l'article 11.d.9, Obligacions de les empreses beneficiàries.  
5.2. Característiques del préstec:  
- Quantia del préstec: 100 % dels costos subvencionables del projecte. La quantia global del préstec no superarà els 175.000 euros.  
- Tipus d'interés: 0 %  
- Quotes d'amortització semestrals. La primera quota d'amortització es farà efectiva el 30 de juny de 2015 i, successivament, cada semestre, fins al 31 de desembre de 2018, amb la qual es liquidarà en la seua totalitat el préstec. En conseqüència, el termini d'amortització serà de 48 mesos, excepte una modificació posterior per resolució del director general de l'IVACE.  
- Garanties: aval financer prestat per entitats bancàries o per societats de garantia recíproca, que haurà de cobrir tant l'import del préstec com qualsevol gasto derivat de l'incompliment de l'obligació de reemborsament. L'aval serà del 50 % de l'import del préstec.  
- Sense comissions d'estudi ni obertura de l'operació.  
5.3. Característiques de la subvenció a fons perdut:  
?Percentatge de subvenció: 35 % de l'import dels costos subvencionables, sense que la quantia de subvenció a fons perdut per projecte puga superar els 61.250 euros.  
5.4. Quantia màxima de l'ajuda (préstec bonificat i subvenció a fons perdut): la suma de la subvenció bruta equivalent en el cas del préstec bonificat i de l'ajuda concedida en forma de subvenció a fons perdut no superarà el límit màxim permés pel RGEC (article 35), per a les ajudes a empreses jóvens i innovadores.  
5.5. Costos subvencionables:  
Recursos humans  
- Gastos de personal (cost salarial brut i cost de la Seguretat Social a càrrec de l'empresa), de personal investigador i de personal tècnic (titulats universitaris), en la mesura que estiguen dedicats a un projecte propi d'I+D. Este cost no superarà, en cap cas, el 70 % del pressupost total subvencionable del projecte. Es limita el cost horari subvencionable a 50 euros/hora, com a màxim.  
Inversions  
- Inversions materials:  
Béns d'equip necessaris per a l'activitat productiva de l'empresa i per a l'execució dels projectes propis d'I+D (maquinària, equips de laboratori i equips informàtics). Els costos d'adquisició de béns d'equip de segona mà seran subvencionables sempre que complisquen els requisits següents:  
a) Que conste una declaració del venedor sobre l'origen dels béns i que no han sigut objecte de cap subvenció nacional o comunitària, i  
  
b) Que el preu no siga superior al valor de mercat i sinó inferior al cost dels béns nous semblants, extrems que s'acreditaran per mitjà d'una certificació de taxador independent.  
- Inversions intangibles:  
Adquisició de drets de patents, llicències, saber fer, o coneixements tècnics no patentats. Per a este concepte no es consideraran subvencionables les quantitats satisfetes a persones, entitats o empreses vinculades a l'empresa beneficiària, entenent per tals les que responguen a la definició de l'article 68.2 del Reglament de la Llei General de Subvencions, aprovat per Reial Decret 887/2006, de 21 de juliol.  
  
Servicis externs  
- Contractació de servicis d'I+D. Contractació amb centres o organismes d'investigació: costos d'investigació i de consultoria o servicis equivalents destinats a l'activitat d'investigació.  
- Contractació de servicis d'innovació. Altres servicis de suport a la innovació vinculats al projecte empresarial.  
Article 6. Sol·licitud de l'instrument financer préstec bonificat-subvenció  
Cada empresa sol·licitant haurà de presentar la documentació indicada a continuació:  
6.1. Sol·licitud normalitzada.  
Els models de sol·licitud i la resta de documentació estaran disponibles en l'adreça d'Internet de l'IVACE: ?http://www.ivace.es?, i s'ompliran utilitzant els mitjans electrònics i/o telemàtics que proporcione l'IVACE a través de la dita adreça d'Internet.  
6.2 Termini de presentació de sol·licituds.  
El termini de presentació de sol·licituds a l'instrument financer combinat préstec bonificat-subvenció finalitzarà l'11 d'abril de 2014.  
  
6.3. Documentació que s'ha d'acompanyar a la sol·licitud normalitzada.  
6.3.1. Memòria tècnica del projecte segons model disponible en l'adreça d'Internet de l'IVACE ?http://www.ivace.es?. La memòria servirà de referent per a aplicar els criteris de valoració, d'ací que un defectuós o deficient ompliment, o la seua difícil comprensió, generarà una minusvaloració del projecte o inclús una denegació de la sol·licitud.  
6.3.2. Compromís d'aval financer per un import del 50 % del projecte sol·licitat, considerant els costos subvencionables. L'aval definitiu es presentarà després de la concessió de l'ajuda.  
6.3.3. Certificació firmada per un auditor extern inscrit en el ROAC (Registre Oficial d'Auditors de Comptes) que acredite que es complix que els costos d'investigació i de desenrotllament de l'empresa representen un mínim del 15 % dels seus costos de funcionament totals durant almenys un dels tres anys previs a la concessió de l'ajuda o, si es tracta d'una empresa nova sense historial financer, que es complixen estos llindars segons l'auditoria de l'exercici fiscal en curs.  
6.3.4. Pla d'empresa que incloga balanç i compte de resultats dels pròxims 3 anys i resum executiu, segons el guió incorporat en la memòria tècnica a què fa referència l'article 6.3.1.  
6.3.5. Últim rebut de liquidació de cotitzacions (TC1) o document equivalent de l'empresa.  
6.3.6. Acreditació de propietat de la tecnologia utilitzada en el projecte (patents i models d'utilitat, així com qualsevol forma de coneixement protegit), si és procedent.  
6.3.7. Contracte o acord de col·laboració subscrit amb centres o organismes d'investigació, si és procedent. A fi de poder valorar la contractació amb centres d'investigació en els casos en què així estiga previst ?i s'haja indicat inicialment en la memòria- serà necessari, a més d'identificar el centre en la memòria, aportar 3 ofertes, o un informe justificatiu quan l'import de la contractació supere la quantitat de 17.999,99 euros (IVA exclòs). La no identificació del centre en la memòria comportarà la no valoració de l'ítem respectiu en el barem.  
  
6.3.8. Documentació relativa a la personalitat jurídica de l'empresa sol·licitant:  
a) Quan siga una societat la inscripció de la qual en el Registre Mercantil siga obligatòria, l'IVACE obtindrà la informació relativa a la personalitat jurídica de l'empresa sol·licitant, si bé podrà requerir-li directament la presentació d'algun document concret.  
b) En el cas d'empreses sol·licitants la inscripció de les quals en el Registre Mercantil no siga obligatòria (empresaris individuals, cooperatives), s'haurà d'aportar fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
- DNI, si és empresari individual.  
No serà necessari aportar la documentació anterior que ja estiga en poder de l'IVACE sempre que es mantinga vigent i s'aporte declaració de vigència a este efecte segons el model disponible en l'adreça d'Internet de l'IVACE: ?http://www.ivace.es?.  
6.4. Lloc de presentació de sol·licituds.  
6.4.1. Tant la sol·licitud com la memòria es presentaran davant del Registre Telemàtic de la Generalitat, el qual emetrà automàticament un resguard acreditatiu de la seua presentació que podrà ser arxivat o imprés per l'empresa interessada en els termes que preveu el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat. Una vegada omplit el formulari de sol·licitud des del tràmit telemàtic, s'haurà d'annexar la memòria tècnica del projecte en format electrònic. Si s'annexara escanejada, s'haurà de fer a 200 ppp i en blanc i negre. La grandària màxima de fitxer a annexar serà de 8 MB.  
6.4.2. Ja que la sol·licitud s'ha de tramitar necessàriament via telemàtica, només s'admetrà la presentació davant del Registre Telemàtic i sempre que estiga firmada electrònicament per mitjà d'una firma electrònica avançada basada en un certificat reconegut segons el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, i expedit per la Generalitat o per qualsevol altre prestador de servicis de certificació amb què la Generalitat haja firmat l'oportú conveni, que poden consultar-se en la pàgina web ?http://www.pki.gva.es/puntreg\_c.htm?.  
6.4.3. En el cas que per qualsevol circumstància una mateixa empresa presentara diferents sol·licituds, es considerarà vàlida l'última registrada en termini.  
6.4.4. D'acord amb el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, s'incorpora el procediment arreplegat en esta resolució a l'annex del dit decret, com a procediment susceptible de tramitació a través del Registre Telemàtic de la Generalitat.  
6.5. La presentació de la sol·licitud comporta l'autorització a l'IVACE ?excepte manifestació en contra per l'empresa sol·licitant- per a demanar els certificats a emetre per l'Agència Estatal de l'Administració Tributària, per la Unitat recaptadora de la Hisenda Pública Valenciana i per la Tresoreria General de la Seguretat Social, en què s'acredite que l'empresa sol·licitant es troba al corrent en les seues obligacions amb les dites administracions. En qualsevol cas l'IVACE podrà requerir directament a l'empresa sol·licitant, si la informació obtinguda presentara alguna incidència.  
6.6. Si la sol·licitud aportada fora incompleta o presentara errors esmenables, es requerirà l'interessat perquè, en el termini de 10 dies hàbils, esmene la falta o acompanye els documents preceptius, amb advertència que si no ho fera es considerarà que ha desistit de la seua sol·licitud.  
6.7. Els requeriments a què fa referència este article, així com qualsevol altre que poguera realitzar l'IVACE, s'efectuaran via telemàtica, si bé podran efectuar-se per fax o per correu electrònic o ordinari al número o a l'adreça indicada per l'empresa sol·licitant en la sol·licitud normalitzada, sempre que en quede constància de la recepció.  
  
6.8. Els requeriments, les notificacions, les comunicacions o la documentació dels procediments emesos per mitjà de firma electrònica avançada en l'àmbit de la Generalitat gaudiran de validesa i eficàcia, en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.9. L'aportació de documents en contestació als requeriments indicats es podrà realitzar a través del Registre Telemàtic en l'adreça d'Internet de l'IVACE, i seran aplicables els mateixos requisits sobre la utilització de firma electrònica avançada que els que arreplega este article.  
  
  
Article 7. Instrucció i avaluació de sol·licituds. Criteris d'avaluació  
  
7.1. L'òrgan instructor del procediment de concessió d'ajudes serà l'Àrea d'Empreses i Associacions de l'IVACE.  
7.2. L'instrument financer préstec bonificat-subvenció es concedirà davall el règim de concurrència competitiva, per mitjà d'una comparació de les sol·licituds presentades a les quals s'aplicaran els criteris de valoració que fixats este article i s'establirà una prelació segons la puntuació obtinguda respectant els límits pressupostaris disponibles.  
   
7.3. L'òrgan instructor verificarà, de cada empresa sol·licitant i dels projectes presentats, el compliment dels requisits exigits en la convocatòria i, en cas de resultar d'acord amb la convocatòria, procedirà a l'anàlisi dels projectes i a l'aplicació dels criteris del programa; durant este procés l'IVACE podrà convocar l'empresa sol·licitant a una entrevista a fi d'ampliar o verificar informació necessària per a l'avaluació de la proposta.  
En el cas que la convocatòria resultara finançada per fons comunitaris, es respectarà així mateix l'aplicació dels criteris de selecció del Programa Operatiu FEDER CV que siga aplicable per al període 2014-2020. Com a resultat de la seua actuació, l'òrgan instructor emetrà una preavaluació que serà elevada a la comissió a què es referix l'article següent.  
7.4. Prèviament a l'aplicació dels criteris de valoració, i a fi de potenciar l'èxit dels objectius de la present convocatòria, l'IVACE podrà traslladar les sol·licituds a altres actuacions o convocatòries d'ajudes per la seua major idoneïtat, prèvia comunicació i acceptació de l'empresa sol·licitant.  
7.5. Seran criteris d'avaluació els següents:  
1. Qualitat del projecte  
Màxim: 40 punts - Llindar mínim: 15 punts  
- Novetat del projecte empresarial, considerant-hi la introducció en el mercat de productes, processos o servicis nous en distints àmbits geogràfics: mundial, europeu, nacional o Comunitat Valenciana: 0-20  
  
- Rellevància del paper de la tecnologia i aportació de coneixement en el projecte, valorant-ne la propietat i l'ús exclusiu, i la seua correlació amb les activitats a realitzar i l'objectiu final de l'empresa: 0-10  
  
- Coherència del pla de treball per mitjà de la valoració d'objectius, actuacions, calendari, pressupost i recursos necessaris: 0-10  
2. Viabilitat del projecte  
Màxim: 30 punts - Llindar mínim: 10 punts.  
- Viabilitat financera de l'empresa que assegure la provisió dels fons i recursos necessaris per al projecte empresarial: 0-15  
€ Capacitat de l'equip promotor de l'empresa en funció de la seua formació i experiència professional: 0-10  
€ Pla de comercialització, en què es valore l'eficàcia de la política de vendes: 0-5  
3. Resultats/impacte esperable del projecte  
Màxim: 30 punts  
- Llindar mínim: 10 punts   
- Rendibilitat econòmica del projecte: 0-10  
€ Repercussió econòmica i social prevista per l'aplicació del resultat del projecte, en què es valoren especialment les previsions d'internacionalització, el creixement econòmic i la creació d'ocupació: 0-5  
- Naturalesa industrial del projecte empresarial: 0-10  
€ Projecte relacionat amb les tecnologies facilitadores identificades en l'Horitzó 2020, les TIC i les tecnologies que faciliten el trànsit cap a una economia baixa en carboni: 0-5  
  
Article 8. Concessió de l'instrument financer préstec bonificat-subvenció  
Després dels actes d'instrucció i l'aplicació dels criteris de valoració, els projectes que finalment hagen acompanyat el compromís d'aval financer referit anteriorment seran elevats a una comissió composta pel personal de l'IVACE que s'indica a continuació:  
- President: el director general de l'IVACE.  
- Dos representants de l'Àrea d'Empreses i Associacions.  
- Tres representants de l'Àrea de Suport.  
- Un tècnic de l'Àrea de Suport, que actuarà com a secretari.  
Podran assistir-hi, amb vot, fins a tres representants de l'àmbit empresarial, tecnològic o científic designats pel director general de l'IVACE.  
La comissió adaptarà el seu funcionament a allò que establix la convocatòria i, de manera subsidiària, a les regles que conté el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Si bé la convocatòria fixa una puntuació mínima que hauran d'obtindre els projectes per a ser avaluats positivament, la Comissió podrà, quan el nombre de sol·licituds que superen eixe llindar mínim no permeta concedir el percentatge màxim d'ajuda en funció del pressupost disponible:  
- Mantindre el percentatge màxim d'ajuda, ajustant per a això la nota de tall a l'alça, de manera que s'equilibre el pressupost disponible amb l'import total de les sol·licituds de subvenció que han superat el llindar mínim, o bé,  
- Reduir el dit percentatge en la quantia que estime adequat a fi d'arribar a un nombre més gran de beneficiaris.  
La comissió optarà per una o altra mesura valorant el màxim efecte de les ajudes.  
En els casos de sol·licituds amb igualtat de puntuació, es tindrà en compte, als efectes de resoldre l'empat, la puntuació obtinguda criteri a criteri, seguint un orde decreixent, començant pel primer fins que es produïsca el desempat.  
De les reunions de la comissió s'elevarà l'acta ?amb la proposta d'adjudicació que continga- al president de l'IVACE.  
Vista la proposta continguda en l'acta de la Comissió, el president de l'IVACE resoldrà sobre l'adjudicació de l'instrument financer combinat préstec bonificat-subvenció, fixarà expressament la quantia i hi incorporarà, si és el cas, les condicions i les obligacions a què haja de subjectar-se l'empresa beneficiària.  
La resolució del president de l'IVACE posarà fi a la via administrativa i el seu contingut serà notificat de forma individualitzada a cada interessat de forma telemàtica. Les subvencions concedides seran publicades en el Diari Oficial de la Comunitat Valenciana (DOCV) amb expressió del programa i del crèdit pressupostari a què s'imputen, l'empresa beneficiària, la subvenció concedida i la finalitat o finalitats de la subvenció. Així mateix, les empreses beneficiàries seran incloses en una relació de beneficiaris de fons estructurals, en compliment de la normativa sobre publicitat dels dits fons en el cas que la convocatòria disposara de finançament comunitari.  
La resolució de concessió podrà incloure una relació ordenada de totes les sol·licituds que no hagen sigut estimades per haver sobrepassat la quantia màxima del crèdit fixat en la convocatòria, amb indicació de la puntuació obtinguda per cada una d'elles, perquè, en cas d'augment per generació pressupostari o alliberament de crèdit, puguen ser ateses per orde de puntuació.  
  
Article 9. Desemborsament del préstec al beneficiari  
Una vegada comunicada a les empreses beneficiàries la resolució de concessió, perquè puga fer-se efectiu el desemborsament del préstec serà necessària la presentació de l'aval financer prestat per entitats bancàries o per societats de garantia recíproca, que haurà de cobrir tant l'import del préstec com qualsevol gasto derivat de l'incompliment de l'obligació de reemborsament. L'aval serà del 50 % de l'import del préstec. La presentació de l'aval podrà produir-se fins a la data límit de 6 de febrer de 2015, coincident amb la data límit de justificació del projecte.  
  
Una vegada l'IVACE valide l'import i el contingut de l'aval, l'IVF (Institut Valencià de Finances), com a entitat col·laboradora, formalitzarà un document específic de condicions que comunicarà al beneficiari i farà el desemborsament del préstec al compte corrent que este haja indicat. En el document emés per l'IVF el beneficiari acceptarà les condicions del préstec, inclòs el pla de venciments en el cas que varie respecte als terminis indicats en l'article 5.2, i l'empresa quedarà obligada a l'execució del projecte presentat en els terminis que s'indiquen a continuació:  
- Termini d'execució del projecte: fins al 31 de desembre de 2014.  
- Termini de justificació de l'execució del projecte: fins al 6 de febrer de 2015. L'acreditació davant de l'IVACE de l'execució del projecte es farà d'acord amb les condicions que establix l'article 11, Obligacions de les empreses beneficiàries.  
  
Article 10. Amortització del préstec i cobrament de la subvenció a fons perdut  
El beneficiari iniciarà l'amortització del préstec en els terminis i les condicions acceptades, i segons el que disposa l'article 5.2, Característiques de l'instrument financer préstec bonificat-subvenció a fons perdut.  
  
El pagament de la subvenció a fons perdut s'efectuarà una vegada l'empresa beneficiària haja tornat les quantitats i en els terminis compromesos en l'escrit d'acceptació del préstec o en les seues possibles modificacions posteriors.  
En tot cas, l'empresa beneficiària podrà sol·licitar la cancel·lació anticipada del préstec.  
La cancel·lació anticipada per incompliment de les condicions estipulades en el document d'acceptació de condicions del préstec deixarà sense efecte, totalment o parcialment, la resolució de concessió de la part de subvenció a fons perdut. Així mateix, l'incompliment de les condicions de devolució del préstec generarà l'obligació de tornar les quantitats indegudament rebudes i meritarà l'interés de demora que preveu la Llei General de Subvencions, des del moment del desemborsament del préstec.  
  
Article 11. Obligacions de les empreses beneficiàries  
a) Execució i acreditació del projecte. La justificació de l'execució del projecte (gastos i pagaments) haurà de presentar-se en la data límit de 6 de febrer de 2015.  
a.1. L'empresa beneficiària haurà de realitzar el projecte objecte de subvenció en la forma descrita en la memòria presentada junt amb la sol·licitud normalitzada, i de manera que es complisca la finalitat de l'instrument financer, respectant els costos indicats en la notificació de concessió i pels imports que s'hi especifiquen.  
Qualsevol modificació del projecte haurà de comptar amb l'aprovació prèvia de l'IVACE, sol·licitada i justificada per escrit fins a dos mesos naturals abans de la finalització del termini de justificació dels gastos del projecte, i no podrà suposar en cap cas una alteració del contingut essencial del projecte o d'algun dels aspectes que van ser tinguts en compte per a la seua valoració. Podran validar-se, sense necessitat d'autorització prèvia, aquelles modificacions que suposen una variació, en els imports recolzats, per concepte de gasto inferior o igual al 20 % de la quantitat a justificar dels dits conceptes, o no afecten qüestions fonamentals, sempre que es justifique adequadament en la memòria resum d'actuació justificativa indicada en l'apartat a.3 següent, perquè, a criteri del tècnic de l'IVACE que verifica la justificació de l'ajuda, puga admetre's.  
a.2. Quant al període subvencionable de gastos, només seran tinguts en consideració els compresos a partir de la data de presentació de la sol·licitud i la data límit de 31 de desembre de 2014.  
a.3. En la justificació del gasto podran acceptar-se, a criteri del personal tècnic de l'IVACE, desviacions entre els diferents costos subvencionables, de manera que la disminució d'uns es compense amb l'excés en altres, si bé únicament en les circumstàncies següents:  
- En els costos amb una justificació superior al 80 % del que preveu la notificació, la disminució de gasto es podrà compensar fins a aconseguir el 100 % amb els excessos provinents d'altres costos en què s'haja justificat per damunt del que preveu.  
- Únicament el 20 % d'excés d'un cost podrà aplicar-se a compensar la menor justificació en altres.  
- Els excessos en les partides de gasto de recursos humans no podran utilitzar-se per a compensar altres costos.  
- Els costos el gasto justificat dels quals siga inferior al 80 % del que preveu la notificació d'ajuda no admetran compensació.  
- En tot cas, després d'aplicades les possibles compensacions, cap cost quedarà amb una subvenció assignada superior a la indicada en la notificació d'ajuda.  
- La compensació entre costos no alterarà en cap cas la naturalesa del projecte.  
Qualsevol altre plantejament en la justificació dels costos aprovats del projecte requerirà l'autorització prèvia i expressa de l'IVACE.  
  
a.4. Quan l'import d'un gasto subvencionable supere, IVA exclòs, la quantia de 17.999,99 euros en el supòsit de subministrament de béns d'equip o prestació de servicis per empreses de consultoria o assistència tècnica, l'empresa beneficiària haurà d'aportar en fase posterior també la justificació d'haver sol·licitat ?abans de la contracció del gasto- com a mínim tres ofertes de diferents proveïdors -sense vinculació entre ells- llevat que, per les especials característiques dels gastos subvencionables, no existisca en el mercat suficient nombre d'entitats que els subministren o presten, i així es faça constar en un informe firmat pel representant legal que haurà de contindre almenys:  
- Quines van ser les característiques dels gastos que van fer impossible la localització d'un mínim de tres ofertes.  
- Una explicació de com es va efectuar la busca de proveïdors.  
Este informe no serà admés com a justificant de la no presentació de 3 ofertes, si el seu argument es basa en:  
· Les característiques del proveïdor (per exemple: «proveïdor habitual», o «subministrador únic», sense que en este cas s'aporten més dades que ho acrediten).  
· Les característiques genèriques del bé o servici (per exemple: «caràcter tecnològic del servici»).  
· Les característiques genèriques de l'empresa o entitat beneficiària (per exemple: «política de compres implantada i aprovada per la direcció», etc.).  
Així mateix hauran d'acompanyar a l'informe un annex que documente com s'ha efectuat la busca de proveïdors del bé o servici.  
La selecció de les ofertes haurà de fer-se entre empreses dos de les qual, almenys, no siguen empreses associades al beneficiari ni membres de la seua junta directiva o consell d'administració, ni tinguen drets de vot superiors al 50 %. La petició d'ofertes procurarà documentar-se de forma escrita, i en tot cas serà necessari que estiguen firmades i segellades per les respectives empreses ofertants. L'elecció entre les ofertes presentades haurà de recaure en la més econòmica, i s'haurà de justificar en un informe l'elecció en un altre sentit.  
La no-presentació dels informes que fan referència als paràgrafs anteriors, o la seua insuficiència, donarà lloc a la no consideració del cost subvencionable, amb la consegüent minoració o revocació del préstec bonificat-subvenció concedit, sense perjuí de la facultat de l'IVACE de demanar, a càrrec de l'empresa beneficiària, una taxació pericial del bé subvencionat i de recalcular en funció de la taxació la subvenció concedida.  
b) Presentació de justificants de pagament i una altra documentació requerida en el Manual d'instruccions de justificació d'ajudes.  
b.1. Amb data límit de 6 de febrer de 2015 €o la data posterior que poguera establir-se?, el beneficiari haurà de presentar davant de l'IVACE els justificants de gasto i pagament, i la documentació requerida en el Manual d'instruccions de justificació d'ajudes, aprovada per resolució del director general de l'IVACE.  
b.2. Els pagaments només s'admetran si estan realitzats a través d'entitat financera, i la seua justificació es farà per mitjà de la presentació de còpia de l'extracte bancari que acredite l'eixida efectiva dels fons juntament amb còpia de la transferència o del xec nominatiu. Queden exclosos els pagaments realitzats en efectiu o per caixa.  
b.3. En el cas que l'orde de transferència i/o l'apunt de l'extracte bancari siguen globals i, per tant, estiguen referits a diversos justificants de gasto, relacionats o no amb el projecte, serà necessari acompanyar-ne una relació degudament detallada en què aparega el destinatari, la identificació del justificant del gasto (el número de la factura o el seu concepte) i l'import pagat.  
b.4. L'empresa beneficiària haurà d'aportar, com a mínim, un 60 % de justificants de gasto del projecte pagats. La presentació d'un percentatge menor donarà lloc a la revocació de l'instrument financer préstec bonificat-subvenció i al reintegrament de les quantitats percebudes i els interessos de demora des del moment de la seua percepció, llevat que tècnicament puga considerar-se que, encara així, el projecte ha sigut efectivament desenrotllat i no se'n declare la revocació sinó la minoració.  
b.5. El Manual d'instruccions de justificació d'ajudes podrà exigir que s'acompanyen d'un informe d'auditor o empresa inscrita en el ROAC (Registre Oficial d'Auditors de Comptes), d'acord amb l'Orde EHA/1434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal (BOE 125, 25.05.2007), així com d'una llista de comprovació del compliment dels requisits del Manual d'instruccions de justificació d'ajudes, firmat per l'auditor i visat pel representant legal de l'empresa beneficiària.  
  
b.6. Documentació acreditativa del compliment de les condicions i les obligacions específiques en el Manual d'instruccions de justificació d'ajudes.  
c) Devolució del préstec:  
El beneficiari s'haurà de subjectar als terminis i les condicions de devolució del préstec en l'article 5.2 d'esta resolució i en l'escrit d'acceptació de condicions subscrit prèviament al seu desemborsament.  
d) Altres obligacions:  
d.1. Inserir, en el material divulgatiu relacionat amb la difusió del projecte, el logotip d'IVACE disponible en ?http://www.ivace.es?.  
d.2. Complir amb les seues obligacions fiscals i amb la Seguretat Social, de manera que quede acreditada esta circumstància en el moment previ a l'atorgament de l'ajuda i al del reconeixement de l'obligació per IVACE, en els termes que establix la normativa vigent en la matèria.  
d.3. En el cas que la present convocatòria obtinga finançament comunitari, conservar durant un període de 15 anys ?i en tot cas durant el termini que establisca el Programa Operatiu FEDER de la Comunitat Valenciana per al període 2014-2010- els documents justificatius de la realització del projecte o activitat, i els relacionats amb els gastos i pagaments i amb les auditories corresponents, mentres puguen ser objecte de comprovació i control. En este sentit, es conservaran els originals dels documents o còpies certificades conformes amb els originals sobre suports de dades generalment acceptats, entenent per estes les fotocòpies de documents originals, les microfitxes de documents originals, les versions electròniques de documents originals i els documents que només existisquen en versió electrònica. Si no s'obté finançament comunitari, el termini de conservació a què es referix este apartat s'establix en 8 anys, i mentres puguen ser objecte de verificació i control, en tot cas.  
d.4. Disposar de llibres comptables i registres diligenciats i la resta de documents degudament auditats en els termes que exigix la legislació mercantil, així com els estats comptables. En el cas que la present convocatòria es finance amb fons comunitaris, i així ho exigira el Programa Operatiu FEDER CV d'aplicació per al període 2014-2020, les empreses beneficiàries i altres organismes participants en l'execució de les operacions hauran de mantindre, a més, un sistema de comptabilitat separat o un codi comptable adequat en relació amb totes les transaccions relacionades amb l'operació, sense perjuí de les normes de comptabilitat nacional. En este sentit hauran de presentar en el compte justificatiu de la subvenció una llista en què cada apunt que es faça d'un gasto, un pagament o un ingrés i un cobrament en el llibre diari de comptabilitat segons el Pla General Comptable (PGC), s'hi reflectisca la quantia del dit apunt que tinga relació amb la subvenció concedida i consignar en el dit llistat tant el número d'apunt i assentament del llibre diari, com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat ací referida.  
d.5. Actualitzar qualsevol documentació presentada que haguera patit alguna modificació.  
d.6. Respondre de la veracitat dels documents aportats i en general de la informació facilitada.  
d.7. Facilitar a l'IVACE la informació relativa a indicadors financers, de producció i resultats, que permeta mesurar l'avanç davant de la situació de partida descrita per l'empresa beneficiària en la memòria del projecte com a conseqüència de la seua execució.  
d.8. Comunicar a l'IVACE la sol·licitud o obtenció d'altres ajudes d'empresa jove i innovadora regulades en l'article 35 del RGEC o en l'apartat 2.12 del Règim I 333/0767 Q (2008) 1296), independentment de si es tracta per als mateixos costos subvencionables que els recolzats per l'IVACE com per a altres distints, així com altres ajudes públiques o privades que hagueren obtingut o sol·licitat (tant en forma de préstecs bonificats com de subvencions a fons perdut) per als mateixos costos subvencionats. En cas de concurrència amb altres ajudes, quedarà sense efecte la concedida per l'IVACE (tant el préstec bonificat com la subvenció a fons perdut), excepte renúncia expressa a la ja concedida per l'altra administració.  
d.9. Les empreses beneficiàries hauran de poder acreditar l'efecte incentivador de l'ajuda concedida a través de la mateixa documentació justificativa, en concret, complint al requisit que les dates de facturació i pagament dels gastos subvencionables estiguen dins del període subvencionable, i mai anteriors a la data de la sol·licitud de l'ajuda. Els gastos derivats d'estudis de viabilitat diferents dels previstos en la sol·licitud de l'ajuda, així com la documentació preliminar o preparatòria del projecte, en tant que no suposen l'inici dels gastos efectius, no suposaran l'incompliment de l'efecte incentivador; no obstant, seran objecte d'anàlisi individualitzat per l'IVACE, als efectes de la seua verificació.  
  
d.10. Complir amb totes les obligacions que es deriven de la normativa d'aplicació especificada en l'article 14 d'esta resolució, i en especial amb aquelles que pogueren establir-se del possible cofinançament de la present convocatòria per part del Fons Europeu de Desenrotllament Regional (FEDER).  
  
  
  
Article 12. Control i verificació. Minoracions i revocacions  
Tant l'empresa beneficiària com els tercers relacionats amb el objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades en qualsevol moment, tant per l'IVACE com per qualsevol òrgan de l'administració central de l'Estat i de la Generalitat, o ?en cas de disposar, la convocatòria, de finançament comunitari- de la Unió Europea i els seus representants autoritzats, i facilitaran en tot moment tota la informació que se sol·licite en l'exercici de les dites actuacions, i en especial posaran a disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions sobre el terreny de determinats projectes, la mostra dels quals s'obtindrà a partir d'un mètode de mostreig aleatori. Els paràmetres tècnics de la mostra es determinaran de conformitat amb l'annex IV del Reglament (CE) 1828/2006, o la normativa que hi siga aplicable.  
  
A resultes de les verificacions efectuades a l'empresa beneficiària, el projecte podrà ser objecte de minoració o revocació, tant si l'empresa ja hagueren complit amb els terminis d'amortització com si es trobara en el període de devolució. En ambdós casos, haurà de restituir-se l'interés de demora corresponent de les quantitats indegudament percebudes des del moment de la seua obtenció.  
Així mateix, l'incompliment per part de les empreses beneficiàries de qualsevol de les obligacions establides en esta resolució podrà donar lloc a la minoració o a la revocació de la part de subvenció a fons perdut en funció de les circumstàncies ocorregudes i de la seua valoració. En el cas que l'ajuda haguera sigut ja pagada, s'haurà de procedir al reintegrament de la quantitat percebuda i dels interessos de demora des del moment del pagament de la subvenció en la forma prevista en la legislació sobre subvencions. De conformitat amb dita normativa, l'incompliment de l'obligació de reintegrament tindrà entre altres efectes la impossibilitat de ser empresa beneficiària en successives convocatòries, sempre que es trobe en període executiu.  
  
Article 13. Dotació pressupostària  
13.1. El pressupost per a la concessió dels instruments financers previstos en la present resolució serà de 2 milions d'euros amb càrrec a la línia PT055000 Finançament Empresarial.  
En qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per un import inferior al gasto inicialment previst, o de les quals es deriven obligacions liquidades o reconegudes per un import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit. L'efectivitat de la quantia addicional queda condicionada a la declaració de disponibilitat del crèdit, a l'aprovació de la modificació pressupostària que procedisca, i a la seua publicació en el Diari Oficial de la Comunitat Valenciana amb caràcter previ a la resolució de concessió. En estos supòsits s'aprovaran les corresponents modificacions de la convocatòria, que seran publicades en el Diari Oficial de la Comunitat Valenciana, sense necessitat d'obertura d'un termini addicional per a presentar noves sol·licituds.  
13.2. El programa podrà comptar amb finançament del Fons Europeu de Desenrotllament Regional (FEDER) en un percentatge del 50 %, a través del Programa Operatiu FEDER de la Comunitat Valenciana vigent per al període 2014-2020.  
  
Article 14. Marco normatiu  
Les ajudes que recull la present resolució es concediran d'acord amb el que establix:  
- L'Orde de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Xicoteta i Mitjana Indústria de la Generalitat Valenciana (IMPIVA).  
- La Llei 38/2003, de 17 de novembre, General de Subvencions, i les disposicions de desplegament.  
- El Decret Legislatiu de 26 juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
- La concessió de les ajudes s'acollirà a l'article 35 del Reglament (CE) número 800/2008 de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament General d'Exempció per Categories) (DO L 214, de 9.08.2008) i al Reglament UE número 1224/2013 de la Comissió, de 29 de novembre de 2013, que modifica el Reglament (CE) número 800/2008 en el que afecta el seu període d'aplicació (DO L 320 de 30.11.2013) en el cas que la concessió es produïsca amb anterioritat a l'1 de juliol de 2014; en cas contrari, la concessió s'acollirà al que disposa el reglament que s'aprove en substitució del Reglament (CE) número 800/2008.  
  
- El Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat.  
- El Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificació Electrònica de la Comunitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic i la regulació de les notificacions telemàtiques de la Generalitat.  
- En el cas que la convocatòria obtinguera finançament comunitari, seran aplicables el Reglament (UE) número 1303/2013 del Parlament Europeu i del Consell, de 17 de desembre de 2013, pel qual s'establixen disposicions comunes relatives al Fons Europeu de Desenrotllament Regional, al Fons Social Europeu, al Fons de Cohesió, al Fons Europeu Agrícola de Desenrotllament Rural i al Fons Europeu Marítim i de la Pesca, i pel qual s'establixen disposicions generals relatives al Fons Europeu de Desenrotllament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) número 1083/2006, del Consell (DOUE L347 20.12.2013) i la resta de normativa sobre fons estructurals.  
- Qualsevol altra normativa que, per la matèria, hi fora d'aplicació.  
  
Article 15. Publicitat comunitària. Obligacions  
En el cas que la present convocatòria disposara de finançament comunitari, l'empresa beneficiària s'assegurarà que les parts que intervenen en el projecte han sigut informades del cofinançament en un 50 % pel Fons Europeu de Desenrotllament Regional (FEDER) i anunciarà clarament que el projecte ha sigut seleccionat en el marc del Programa Operatiu FEDER de la Comunitat Valenciana per al període 2014-2020. Per a complir amb este requisit, l'empresa beneficiària hauria de col·locar, en els béns tangibles subvencionats, adhesius identificatius de la marca FEDER en la forma que establix el Manual d'instruccions de justificació, i incloure el logotip FEDER i una declaració relativa al cofinançament del projecte pels Fons FEDER, tot això en la forma que establisca la normativa d'aplicació al Programa Operatiu FEDER de la CV per al període 2014-2020.  
  
Article 16. Entitats col·laboradores i assistència tècnica  
L'IVACE subscriurà un conveni amb l'Institut Valencià de Finances perquè, actuant en nom seu i pel seu compte, entregue i distribuïsca els fons a les empreses beneficiàries; igualment podrà subscriure convenis amb altres entitats, bé perquè l'assistisquen en determinades funcions auxiliars a la gestió dels expedients, bé per a la concessió dels avals vinculats al projecte.  
  
DISPOSICIÓ FINAL  
  
Primera  
Es faculta el director general de l'IVACE per a dictar les resolucions necessàries per al desenrotllament, l'eficàcia i l'execució de la present convocatòria.  
  
Segona  
La present resolució entrarà en vigor el dia que es publique en el Diari Oficial de la Comunitat Valenciana.  
  
València, 5 de març de 2014.- El president: Máximo Buch Torralva.